ועדת העבודה, הרווחה והבריאות, כנסת 16, פרוטוקול מספר 461, 2005-07-19 10:00

שאול יהלום: אני מתכבד לפתוח את ישיבת ועדת העבודה, הרווחה והבריאות.

שאול יהלום: על סדר היום הצעת חוק פקודת הרוקחים (מס' 12) (חובת יידוע על קיומם של תכשירים זהים), התשס"ה-2005.

שאול יהלום: מונח לפניכם נוסח שערכה היועצת המשפטית של הוועדה לאור הערות שקיבלנו.

שאול יהלום: אנא תציגי בפנינו את התיקונים שהוכנסו.

ג'ודי וסרמן: התיקון הוא בסעיף 27 ולא בסעיף 35 כפי שהציע חבר הכנסת דוד טל.

ג'ודי וסרמן: סעיף 27 כבר מדבר על סמכות הרוקח להציע ללקוח תרופה זהה, כמובן במקרים שהרופא לא הורה שיש לתת לחולה תרופה ספציפית בלבד.

ג'ודי וסרמן: התוספת היא בסעיף (ב)(2), הקובע שהרוקח חייב ליידע את הקונה על קיומם של תכשירים רשומים זהים – ההגדרה מופיעה בסעיף הקודם – הנמצאים בבית-המרקחת שלו.

ג'ודי וסרמן: לעניין זה, "תכשיר רשום זהה" זה לרבות תכשיר רשום זהה שמחירו או שם היצרן שונים מאלה הרשומים במרשם.

ג'ודי וסרמן: השוני כאן הוא בשני דברים.

ג'ודי וסרמן: ראשית, שהוא מיידע בדבר תכשירים המצויים בבית-המרקחת ולא בדבר תכשירים נוספים שאולי קיימים במקומות אחרים ואולי בכלל לא מצויים בשוק.

שאול יהלום: אם כך, אולי נכתוב "ברשותו" – אולי יש לו את התכשיר במחסן ולאו דווקא בבית-המרקחת.

ג'ודי וסרמן: זה חלק מבית-המרקחת.

ג'ודי וסרמן: דבר שני, בישיבה הקודמת עלתה שאלה האם נכון ליידע את הצרכן רק בדבר תכשירים זולים יותר, או יש לידע אותו על האפשרות לרכוש תכשירים אחרים מבלי להיכנס למחירם.

ג'ודי וסרמן: יש לקוח שמעונין לקנות דווקא תכשיר מחברה X או Y, לעומת לקוח אחר שלא מתעניין דווקא במוצר הזול ביותר.

ג'ודי וסרמן: לכן הרוקח יודיע שיש תרופות זהות נוספות, בלי להתייחס דווקא לזול ביותר.

שאול יהלום: האם יש הערות לנוסח?

מידד גיסין: בסעיף 27(ב)(2) שהוקרא עכשיו, כתוב: "תכשירים רשומים זהים נוספים המצויים אצלו בבית-המרקחת".

מידד גיסין: אנחנו יודעים היטב שקופות-החולים, לפחות בבתי-המרקחת שלהן, מחליטות איזו תרופה ימכרו החודש ומחזיקים באותה תקופה רק את התרופה הזאת.

שאול יהלום: מה אתה רוצה שיהיה?

מידד גיסין: אם אנחנו מאפשרים להציע לחולה מידע על כל התרופות הקיימות, הסעיף הזה מגביל רק לתרופות שנמצאות בבית-המרקחת.

שאול יהלום: המדיניות של קופת-חולים היא כזאת.

שאול יהלום: אם לרוקח יש שתי תרופות זהות, הוא חייב.

שאול יהלום: אם אין, לא יגידו לו כלום.

שאול יהלום: הרוקח לא יילך נגד מדיניות קופת-החולים.

מידד גיסין: בין כה וכה קופות-החולים מכתיבות גם לרופאים וגם לרוקחים.

מידד גיסין: אז מה עשינו בהצעת החוק?

שאול יהלום: קודם כול, פתרנו את הבעיה כאשר יש לרוקח שני תכשירים זהים, כמו אקמול ודקסמול ואני לא יודע מה.

שאול יהלום: שנית, תמיד זה אותו מחיר, אז לא זאת השאלה כאן.

שאול יהלום: ודבר שלישי, אדם היום קונה בבתי-מרקחת פרטיים, כמו סופרפארם ואחרים, ואפילו בקופת-חולים כללית, שלא לדבר על קופת-חולים מכבי, אז הרוקח בוודאי יגיד לו מה האפשרויות.

מידד גיסין: הבנתי שכוונת הצעת החוק הזאת לאפשר לחולים תרופות זולות יותר.

שאול יהלום: לא, הכוונה לתת את מלוא האינפורמציה.

מידד גיסין: זה לא מלוא האינפורמציה.

שאול יהלום: אני לא יכול לשנות עכשיו את המדיניות של קופת-חולים.

שאול יהלום: הם יתנגדו לעניין.

שאול יהלום: אם הם עשו הסכם וזה מה שהם נותנים, אני לא הולך עכשיו להכריח אותם להחזיק את כל התרופות בבית-מרקחת מכל סוג שהוא.

שאול יהלום: בבקשה, נציג הרוקחים.


יוסי שניר: זאת גזירה שהקהל לא יכול לעמוד בה, פשוט מאוד.


יוסי שניר: קופת-חולים א' החליטה על תרופה א', סיבובית, על אף שיש שתי אופציות: סימבסטטיל וסימבקול.


יוסי שניר: הרוקח יגיד: יש לי את זה, אבל קופת-החולים שלך אוסרת עליי לתת לך את זה.


יוסי שניר: אני כרוקח סתם אעשה צחוק מעצמי.

שאול יהלום: הלקוח יילך לרופא שלו ויגיד: אדוני היקר, מה ההבדל?

שאול יהלום: בלבל אותי הרוקח.

שאול יהלום: איזו תרופה עדיפה?

שאול יהלום: מה אתה רוצה?

שאול יהלום: אתה רוצה שאני לא אדע שיש גם תרופות מקבילות?

שאול יהלום: אתה כרוקח נותן לי את האינפורמציה.


יוסי שניר: למה שהרופא לא יגיד לי שיש כמה תרופות מקבילות?

שאול יהלום: את זה תשאיר לרופא.

שאול יהלום: אם הרופא חושב שזאת התרופה הכי טובה להורדת כולסטרול, שיכתוב: רק סימפו-משהו.

שאול יהלום: אם הרופא מוכן לתת את כל התרופות הגנריות, אז הרוקח יאמר לו: תדע לך שיש לי 3 סוגים.

שאול יהלום: בפעם הבאה שתבוא אל הרופא תשאל למה לא רשם לך את התרופות האחרות.

שאול יהלום: זה לא נוגע לקופת-חולים.

שאול יהלום: קופת-חולים תגבה 22 שקלים בכל מקרה.

שאול יהלום: בבית-המרקחת הפרטי יגידו לך: יש את תרופה א', ויש תרופה ב' טובה יותר שעולה 30 שקל.

שאול יהלום: כלומר הרוקח ייתן את האינפורמציה.


יוסי שניר: מה הצרכן יעשה עם האינפורמציה הזאת שהרוקח נתן לו?

שאול יהלום: לי כצרכן תרופות חשוב לדעת את סוגי התרופות שיש בשוק.

שאול יהלום: אני הרי לא יודע, אני כסומא בארובה.

שאול יהלום: תדבר אתי כרוקח, תגיד לי: זה מה שיש, נדבר, נשוחח, ובאותה הזדמנות תגיד שיש לתרופה X כמה תוצאות לוואי.

שאול יהלום: יהיה קצת קשר בינינו.


יוסי שניר: הרוקח יגיד: אבל אני לא יכול לתת לך את זה.


יוסי שניר: זה יעמיד את הרוקח כל הזמן בעימותים עם הלקוח.


יוסי שניר: לא נכון לעשות כך.

שאול יהלום: את הצעת החוק לא נוציא מהקשרה.


יוסי שניר: קופת-החולים לא תאפשר לרוקח לתת תרופות נוספות.

דוד טל: קופת-החולים תלך נגד החוק?


יוסי שניר: כן, בוודאי.

שאול יהלום: חבר הכנסת טל, הנוסח נראה לך?

דוד טל: כן, הנוסח נראה לי.


יוסי שניר: אנחנו מבקשים עוד דבר אחד.


יוסי שניר: אם כבר הוספתם, הוסיפו את מה שהממונה על ההגבלים העסקיים כתב.

שאול יהלום: חבר הכנסת פרץ, אנא תואיל לנהל את הישיבה במקומי.


יוסי שניר: הממונה על ההגבלים העסקיים כתב במפורש שיש להוסיף, כדי למנוע אפליה – וגם רוקחים לא צריך להפלות לרעה, לא רק לקוחות – שקופת-חולים אשר מנפיקה מרשמי תרופות לא תמנע מרוקח ליידע צרכן כאמור בסעיף 35(א) ולא תפלה לרעה רוקח הנוהג על-פי חובתו.

ג'ודי וסרמן: דיברנו על כך בישיבה הקודמת.

ג'ודי וסרמן: החוק הזה חל גם על קופות-חולים, אבל לא רק עליהן.


יוסי שניר: יש חוק במדינה שלא חל על קופות-חולים?

ג'ודי וסרמן: לא חל ספציפית על קופות-חולים.

ג'ודי וסרמן: בפקודת הרוקחים אי אפשר להכניס הוראות רלוונטיות לקופות-חולים.

ג'ודי וסרמן: דיברנו על כך בישיבה הקודמת.

איל פלום: זה לא נכון.

איל פלום: פקודת הרוקחים מלאה מאל"ף עד ת"ו מאות הוראות שחלות על קופות-חולים.

יצחק אלשייך: לא בקונטקסט מקצועי, אלא כלכלי.

ג'ודי וסרמן: אולי צריך לעשות תיקון, אבל לא בפקודת הרוקחים.

איל פלום: אתם מטעים.

איל פלום: מה שאת אומרת לא נכון.

איל פלום: פקודת הרוקחים קובעת מחירים, קובעת רישומים, קובעת עשרות דברים כלכליים פר אקסלנס שחלים על קופות-החולים.

ג'ודי וסרמן: האם בפקודת הרוקחים יש הוראות רלוונטיות רק לקופות-חולים?

איל פלום: כן, בוודאי.

איל פלום: כשמתייחסים למוסד רפואי – זה נוגע רק לקופות-חולים.

קריאה: קובעים איך קונים, איך מוסד רפואי קונה.

קריאה: איל פלום: תגידו את האמת.

קריאה: אם אתם לא רוצים, תגידו שלא רוצים לגעת בקופות-החולים, שיעשו מה שהן רוצות.

קריאה: אל תסתתרו אחרי מלל משפטי שאין אחריו כלום.

קריאה: אם רוצים לא להחיל את החוק על קופות-חולים, תגידו את זה, תרשמו בפרוטוקול.

נתן סמוך: מי שרוצה להחיל את זה על קופות-החולים שייעשה את זה באומץ, ולא יסתתר אחרי קונטקסט כוללני של הוראות מקצועיות בתוך פקודת הרוקחים.

נתן סמוך: זה עובד בשני הכיוונים.

נתן סמוך: אתה רוצה לומר משהו על קופות-החולים?

נתן סמוך: תציע הצעת חוק, תגיד את זה באומץ בחוק ביטוח בריאות ממלכתי, אבל לא לרכב על הצעת חוק מקצועית כדי להכניס הוראות שנוגעות לקונטקסט הביטוחי.

נתן סמוך: זה מה שאנחנו אומרים.

איל פלום: סליחה, מי כותב מרשמים במדינת ישראל?

נתן סמוך: גם רופאים פרטיים וגם רופאים של קופות-חולים ושל בתי-חולים, כולם כותבים מרשמים.

נתן סמוך: אתה רוצה להגיד דברים שנוגעים רק לקופות-החולים?

נתן סמוך: תעשה את זה בחוק ביטוח בריאות ממלכתי ואל תתלבש על ההצעה הזאת.

איל פלום: אתה רוצה לדבר במספרים?

נתן סמוך: הצעת החוק הזאת מדברת בכללים, לא במספרים.

נתן סמוך: אתה רוצה כללים אחרים, תגיש הצעת חוק אחרת.

איל פלום: מייצרים כאן חוק שאין לו שום משמעות ואי אפשר לקיימו, נקודה סוף.

דוד טל: בהמשך למה שנאמר כאן בדיון הקודם, אנחנו מתכוונים לתקן גם את חוק ביטוח בריאות ממלכתי בנושאים שונים.

דוד טל: אז זה יהיה קצת יותר רחב.

דוד טל: התכוונתי להכניס את זה, אבל נאמר לי שבחוק הרוקחות אי אפשר להכניס את זה.

קריאה: הטעו אותך.

דוד טל: אמרו לי שאי אפשר להכניס את הנושא הזה בחוק הרוקחות, אלא בחוק ביטוח בריאות ממלכתי.

דוד טל: גם זה וגם זה.

דוד טל: מזה ומזה לא נניח ידינו.

יאיר פרץ: אני מציע שחבר הכנסת טל, כדרכו בקודש, ימשיך במלאכת הקודש ויגיש הצעת חוק במסגרת חוק ביטוח בריאות ממלכתי, ויטפל גם בסוגייה הזאת.


יוסי שניר: אני חוזר ואומר, אי אפשר יהיה לקיים את זה.

דוד טל: הבנו כבר, שמענו אותך שלוש פעמים וזה נרשם בפרוטוקול.


יוסי שניר: אני לא בטוח שהיושב-ראש היה כאן בפעם שעברה.


יוסי שניר: קופת-החולים אוסרת עליי לתת תרופה אחרת ממה שהיא כותבת.

דוד טל: היא תעבור על החוק בנושא הזה.

דוד טל: אני לא מאמין שקופת-חולים תאסור עליך בידיעה שהיא עוברת על החוק.

ג'ודי וסרמן: רשום במרשם שאתה צריך לתת תרופה ספציפית?

איל פלום: החוק הזה קובע חובה ליידע, לא לנפק.

איל פלום: קופת-החולים יכולה להגיד לי: תיידע ואל תנפק, וכך לא תעבור על החוק.

ג'ודי וסרמן: כאן מאפשרים גמישות במקרה שהרופא לא הורה לתת תרופה ספציפית.


יוסי שניר: גם אם לא כתוב במרשם, קופת-החולים מוציאה הוראה כדלקמן: מהיום והלאה, גם אם לא כתוב במרשם אתה חייב לתת את זה.

ג'ודי וסרמן: בזה בדיוק מטפלת הצעת החוק, וזה ישתנה.

יאיר פרץ: אני חושב שהנושא מוצה.


יוסי שניר: לא נוכל לקיים את החוק הזה, וחבל.

יאיר פרץ: חבר הכנסת טל לקח על עצמו להמשיך בטיפול בנושא, והכול נרשם בפרוטוקול, כדי למנוע את הבעיה הספציפית שדיברת עליה.

יאיר פרץ: אדוני ממשרד הבריאות רוצה לומר משפט מסכם?

יאיר פרץ: אחר-כך ניגש להצבעה על הצעת החוק.

נתן סמוך: כמו שאמר המציע, יש קונטקסט של חוק ביטוח בריאות ממלכתי.

נתן סמוך: אני מניח שלמציע יש רצונות גם בזה, וכל הצעת חוק תיבדק כמובן לגופה.

נתן סמוך: באופן עקרוני, כאשר קופת-חולים רושמת מרשם יש לה היום שיקול דעת האם לתת שירות שהוא חלופה גנרית א' או ב'.

נתן סמוך: כאשר היא מעדיפה לתת לבית-המרקחת שמתקשר איתה חלופה גנרית א' ולא ב' – זאת החלופה הגנרית.

נתן סמוך: כל עוד היא פועלת כדין, בהתאם להוראות, בסבירות רפואית וכדומה, זה מגדיר את הקונטקסט של חובתה על פי חוק ביטוח בריאות ממלכתי.

נתן סמוך: תתכן שאלה ברמה שנייה, מה קורה כאשר המבוטח מגיע והרוקח מציג בפניו חלופות אחרות, ואומר: זה מה שקופת-החולים מוכנה לתת לך, למרות שיש חלופות אחרות ואולי אתה מעוניין בהן או רוצה לקנות אותן.

נתן סמוך: כאשר מדובר בבית-מרקחת של קופת-החולים, כאשר הרוקח נותן שירות שנמצא בסל אולם אינו שירות הבחירה של קופת-החולים, על-פי הכללים שמחייבים אותנו אנחנו אוסרים על קופת-החולים, גם אם הרוקח נתן את התרופה בניגוד להנחיות שהנחתה אותו – אני מדבר על שירות שניתן בתוך קופת-חולים – לגבות כסף נוסף באופן פרקטי על שירות שלמעשה נכלל בסל, גם אם אינו שירות הבחירה של קופת-החולים.

נתן סמוך: יכולה לעלות שאלה, כאשר מדובר על התקשרות עם בית-מרקחת פרטי, האם רוצים ליצור מצב שהרוקח, דרך חובת היידוע, בעצם גורר אנשים לתרופות חלופיות, שספק אם יש להן איכות שולית נוספת.

נתן סמוך: אני לא רוצה להיכנס לעניין הזה כי החוק לא מדבר עליו.

נתן סמוך: למעשה מחדירים כאן גם שיקולים מסחריים ואני לא בטוח שכולם ערים לכולם.

נתן סמוך: לא הייתי מציע לקבל כאן החלטות.

נתן סמוך: לא הייתי רוצה שחובת היידוע תהפוך למנוף או מכשיר לשיווק תכשירים, על סמך המעמד המקצועי של הרוקח, כאשר אין לכך הצדקה.

נתן סמוך: אם חושבים שיש לזה הצדקה, צריך לכפות את זה דרך חוק ביטוח בריאות ממלכתי.

נתן סמוך: אם אין לזה הצדקה, לא דרך החוק שלפנינו צריך ליצור אפשרות כזאת.

דוד טל: הרוקח היה יכול לעשות את זה גם בלי החוק הזה אם היה לו רצון מבחינה מסחרית לשווק את א' ולא את ב' כפי שנרשם במרשם.

דוד טל: הוא יכול לומר: בעוד ש-א' זול יותר, אני יכול לתת לך את ב' שאז ההשתתפות שלך קטנה בהרבה.

דוד טל: אם לרוקח יש רצון הוא יכול לעשות את זה גם היום.

נתן סמוך: בבתי-מרקחת מסחריים, שלא כפופים ישירות לחוק ביטוח ממלכתי ושיש להם אולי אינטרסים מסחריים נוספים, אפשרי משחק כלשהו.

נתן סמוך: עלינו להיות ערים לכל השיקולים הדקים.

נתן סמוך: אני חושב שצריך להסתפק במה שנקבע כאן.

נתן סמוך: עלינו לדעת על מה מדובר.

נתן סמוך: כאן הקונטקסט מצומצם וצריך להסתפק בו.

דוד טל: נהיה ערים לכך בתיקון של חוק ביטוח בריאות ממלכתי.

דוד טל: נעשה תיקון רחב יותר, גדול יותר.

יאיר פרץ: אמרת דברים ברורים.

יאיר פרץ: נלך לנוסח הצעת החוק של חבר הכנסת טל כפי שניסחה הוועדה.

מרדכי רבינוביץ: אני מייצג את מכבי שירותי בריאות.

מרדכי רבינוביץ: קודם כול, הטענה שנאמרה, שבתי-מרקחת פרטיים כביכול לא קשורים לקופות-החולים, לדעתי לא נכונה, כי "מכבי" חתומה בהסכמים עם הרבה בתי-מרקחת פרטיים.

מרדכי רבינוביץ: חצי מהתרופות שלנו מונפקות דרך בתי-מרקחת לא של קופת-חולים מכבי.

מרדכי רבינוביץ: לכן גם אם החוק ייושם בפועל רק שם, נושפע מהחוק באותה מידה, כך שיש לזה השפעה גם עלינו.

מרדכי רבינוביץ: אני רוצה להציע פתרון לנושא השקיפות, כי הרי מטרת החוק הזה להגביר שקיפות לחולה לגבי חלופות טיפוליות או תרופות אקוויוולנטיות לטיפול במחלה מסוימת.

מרדכי רבינוביץ: יצאנו במהלך של מה שנקרא "מרשם גנרי".

מרדכי רבינוביץ: במרשם רשום השם הגנרי של החומר הפעיל, ומפורטות כל האופציות המסחריות של תרופות מסחריות המכילות אותו חומר פעיל, שהפעילות שלהן אקוויוולנטית לתרופה המועדפת שהצרכן מקבל.

מרדכי רבינוביץ: זה יכול להוביל להגברת השקיפות, ויכול לגרות את המבוטח לשאול על התרופות הנוספות האקוויוולנטיות לתרופה שהוא מקבל.

מרדכי רבינוביץ: אם הוא מוצא לנכון להתייעץ עם רופא, והרופא ממליץ לו לקחת תרופה אחרת שמכילה אותו חומר פעיל – הוא יקבל אותה.

מרדכי רבינוביץ: אני חושב שזה פתרון ראוי.

מרדכי רבינוביץ: יישום החוק במתכונתו הנוכחית יפגע מאוד בשירות הרוקחים.

מרדכי רבינוביץ: החיוב של הרוקח ליידע בצורה ורבלית את החולה על כל האפשרויות של התרופות הגנריות לתרופה הרשומה במרשם תאריך את משך האינטראקציה בין חולה לרופא ותחייב מחשבה, תחייב תקצוב מתאים ובסופו של דבר תפגע בשירות, כי ברוב המקרים מדובר בתרופות אקוויוולנטיות.

דוד טל: הצרכן צריך לדעת שיש תרופה כזאת וכזאת, שאחת עולה קצת יותר, השנייה טובה יותר, זאת של באייר, של טבע או של אגיס, ועם הזמן יוכל לכוון עצמו לתרופה הכי טובה לו והכי זולה.

דוד טל: קיבלתי את הצעת היועצת המשפטית.

דוד טל: התכוונתי לומר רק "תרופות זולות יותר", אולם היועצת המשפטית אמרה: למען ההגינות נאמר את התרופות החלופיות, גם היקרות.

דוד טל: אדם עשיר שחפץ בתרופה יקרה יותר, ואולי מרגיש שזה מרצדס של התרופות, יוכל לקבל גם את המידע הזה.

דוד טל: נעתרתי לבקשתה והסכמתי לה.

מרדכי רבינוביץ: כדי לא לפגוע פגיעה אנושה בשירות של רוקחים, שלדעתי תהיה כאן אם הרוקח יצטרך להסביר על 10 חלופות לכל תרופה - -

ג'ודי וסרמן: צריך ליידע, לא להסביר.

מרדכי רבינוביץ: - - צריך לעשות את זה דרך המרשם, וזה מה ש"מכבי" עושה.

מרדכי רבינוביץ: במרשם העתידי של "מכבי", שייכנס בעוד כמה חודשים לתוקף, יהיה רשום החומר הגנרי ורשימת כל התרופות שמכילות אותו חומר גנרי.

ג'ודי וסרמן: במסגרת התיקונים שאדוני מתכוון לעשות בחוק ביטוח בריאות ממלכתי, זה נושא שצריך אולי להתייחס אליו.

יאיר פרץ: כאשר חולה מגיע להתייעץ עם רופא, אני משער שהרופא נותן לחולה את התרופה הטובה ביותר.

יאיר פרץ: הרוקח פורט בפניו אופציות אחרות.

מידד גיסין: גם כאשר הרופא מקליד שם של תרופה במחשב, יוצא לו מרשם לתרופה כפי שקופת-החולים החליטה ולא בדיוק מה שהוא רוצה.

דוד טל: אין לנו מה לעשות נגד זה.

דוד טל: גם על-פי החוק הזה, אם רופא ספציפי ירצה לרשום מרשם לתרופה ספציפית לאדם ספציפי, הרוקח יצטרך לתת לו רק את זה ולא תרופה אחרת.

מידד גיסין: אבל גם הרופא לא יכול לקבוע מה הוא רוצה.

אדית רבינוביץ: אני מההסתדרות הרפואית.

אדית רבינוביץ: אני תומכת בדעה של מר מידד גיסין, לא להגביל רק לתרופות המצויות באותו בית-מרקחת.

אדית רבינוביץ: אם רוצים ליידע – תנו לו את המידע והוא יוכל לרכוש את התכשיר אולי בבית-מרקחת אחר או בכל מקום שיבחר.

אדית רבינוביץ: אולי תשקלו את זה פעם נוספת.

אדית רבינוביץ: היו לנו כמה הערות נוספות שחשבנו שראוי שייכללו במסגרת התיקון הזה.

אדית רבינוביץ: יש לחייב את כל קופות-החולים להוסיף הוראה סטנדרטית על גבי המרשמים, שהרופא יוכל לחתום שהוא לא מתיר להחליף את התרופה.

אדית רבינוביץ: אנחנו יודעים שלפחות לקופת-חולים אחת אין את זה במרשם.

בתיה הרן: בסעיף 27(ב) כתוב שאם רופא רוצה תרופה ספציפית הוא כותב "בלבד".

מידד גיסין: השאלה איך הוא עושה את זה על המרשם.

מידד גיסין: לא שזה כתוב בפקודה.

מידד גיסין: ראיתם מרשם אחד כזה?

מידד גיסין: אני לא.

אדית בר-יוסף: אנחנו מציעים להוסיף חיוב, שהמרשמים יכילו שורה כזאת בה הרופא יוכל לציין את הוראתו.

אדית בר-יוסף: פשוט להביא את זה לתשומת לבו, שלא בשל השמטה או חוסר תשומת-לב לא יציין, במידה שהוא סבור כך, שיש לתת רק את התרופה המסוימת.

יאיר פרץ: חבר הכנסת דוד טל קשוב לכל מילה שאת אומרת.

יאיר פרץ: במסגרת חוק ביטוח בריאות ממלכתי יתקן גם מה שהצעתם כאן.

אדית בר-יוסף: חשבנו להציע לומר במסגרת הצעת החוק, שיש להקים מערך דיווח לרופא על החלפה שנעשתה.

אדית בר-יוסף: למרות שבפועל זה מתקיים, מערך דיווח כזה לא מחויב בחוק.

דוד טל: אם זה מתקיים, מה הטעם לכתוב את זה כעת?

דוד טל: אם לא מתקיים, למה לא דרשתם עד כה?

אדית בר-יוסף: אתה צודק, לא דרשנו עד היום, אבל אנחנו חושבים שזה חשוב למען הרצף הטיפולי.

דוד טל: אם זה היה חשוב לכם באמת, הייתם דואגים לכך קודם.

דוד טל: אבל אני מוכן גם בנושא הזה לדון בתיקון לחוק ביטוח בריאות ממלכתי.

יאיר פרץ: תודה רבה.

יאיר פרץ: ברשותכם, אני עובר להצבעה על הצעת החוק של חבר הכנסת דוד טל, שעולה לקריאה שנייה ושלישית.

יאיר פרץ: מי בעד הצעת החוק, כפי שקראה היועצת המשפטית?

יאיר פרץ: מי נגד?

יאיר פרץ: בעד הצעת חוק פקודת הרוקחים (מס' 12) (חובת יידוע על קיומם של תכשירים זהים), התשס"ה-2005 – רוב נגד – אין נמנעים – אין הצעת החוק נתקבלה.

יאיר פרץ: הצעת החוק אושרה פה אחד.

יאיר פרץ: תודה רבה.

יאיר פרץ: הישיבה נעולה.